તે સમયમાં જર્મનીમાં ખાસ કરીને બર્લિન ફિલ્મ ઇન્ડસ્ટ્રીમાં અગ્રૅસર હતું. હેડી ને ત્યાંના નિર્માતાઓ તરફથી આમંત્રણ મળતાંની સાથે જ તે બર્લિન રવાના થઇ. અહીં ફિલ્મોમાં ભૂમિકા કરવા સાથે હાઈ સોસાયટીમાં આકર્ષણ નું કેન્દ્ર બની. સ્થિરતા ઝંખતી હેડીએ જર્મનીની માતબર શસ્ત્ર-સરંજામ બનાવતી કંપનીના માલિક તેનાથી બાર વરસ મોટા માલેતુજાર ફ્રાઇડરીક મંડી સાથે લગ્ન કર્યાં અને તે સાથેજ જીંદગી બદલાઈ ગયી. આલીશાન મહેલ, નોકર ચાકર, મોંઘા આભૂષણો રિસોર્ટ અને પંચતારક હોટલ, અને તેની વચ્ચે પેલો હેમ રેડિયો !!! સમય મળે તો તેનો વર જે શસ્ત્રો વેચાતો તે કેમ ચાલેછે તેનો અભ્યાસ કરતી. ઓસ્ટ્રિયામાં રહેતા મા બાપ સાથે, એ રેડીઓ દ્વારા સંપર્ક કરતાં તેને ખ્યાલ આવ્યો કે આ રેડીઓ સિગ્નલો દ્વારા થતો સંપર્ક કોઈ બીજું આંતરી ને વાતચીત સાંભળી શકે છે, તેણે પોતાની આવડત, તીવ્ર બુદ્ધિ અને પિતાએ આપેલા શિક્ષણનો ઉપયોગ કરી રેડીઓ ફ્રીક્વન્સી બદલાવી, તેમની વાતચીત ચાલુ રહી.